Rebekah Tanti-Dougall maħtura segretarja tan-Network Ewropew ta' Awtoritajiet tal-Investigazzjoni tas-Sigurezza fis-Settur tal-Avjazzjoni Ċivili Dr Rebekah Tanti-Dougall maħtura segretarja tan-Network Ewropew ta' Awtoritajiet tal-Investigazzjoni tas-Sigurezza fis-Settur tal-Avjazzjoni Ċivili Dr Rebekah Tanti-Dougall inħatret segretarja tan-Network Ewropew ta' Awtoritajiet tal-Investigazzjoni tas-Sigurezza fis-Settur tal-Avjazzjoni Ċivili (ENCASIA), wara li kienet nominata għall-irwol miċ-Chief Inspector tal-Bureau of Air Accident Investigation (BAAI Malta), il-Kaptan Frank Zammit. Dr Tanti-Dougall ingħażlet għal dan l-irwol mill-awtoritajiet Ewropej tal-investigazzjoni tas-sigurezza u se tkun qed isservi f'dan l-irwol għat-tliet snin li ġejjin. Remi Jouty, iċ-Chairperson ta' ENCASIA, qal li l-esperjenza u l-bażi legali ta' Dr Rebekah Tanti-Dougall se jservu ta' benefiċċju kbir għal ENCASIA. Bħala parti mix-xogħol tagħha, Dr Tanti-Dougall se tkun responsabbli mill-koordinazzjoni tal-laqgħat fi ħdan ENCASIA, l-aġendi tal-laqgħa plenarji fi Brussell, il-koordinazzjoni tal-working groups li jeżistu fi ħdan ENCASIA u l-komunikazzjoni esterna ma' organizzazzjonijiet oħra tal-avjazzjoni ċivili bħal ICAO u EASA. Matul l-aħħar snin, Dr Rebekah Tanti-Dougall kienet isservi ta' konsulent legali fi ħdan BAAI Malta. Il-Ministru għat-Trasport, l-Infrastruttura u l-Proġetti Kapitali Ian Borg awgura lil Dr Rebekah Tanti-Dougall għall-irwol il-ġdid li se tkun qed tokkupa.